Iktatószám: HIV/ 21525-1/2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. november 30-ai rendes nyilvános ülésére**

**Tárgy:** Hévíz turizmusának fejlesztése céljából Rózsakert épület rendelkezésre bocsátása

**Az előterjesztő:** Papp Gábor polgármester

**Készítette:**  dr. Keserű Klaudia jogász

**Megtárgyalta:** Pénzügyi, Turisztikai és Városfejlesztési Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

Tisztelt Képviselő-testület!

A Hévízi-tó megújulását lehetővé tevő átfogó egészségturisztikai fejlesztési tervet fogadott el a Kormány.

A Hévízgyógyfürdő turisztikai célú vagyonelemeit (pl. Hévízi-gyógytó, Hotel Spa Hévíz) egy új, a Magyar Turisztikai Ügynökség (MTÜ) tulajdonában lévő gazdasági társaság, a Hévíz Gyógyfürdő Üzemeltető és Fejlesztő Zrt. üzemelteti a jövőben az 1506/2023. (XI. 17.) számú Korm. határozat alapján.

Az önkormányzat rendelkezik olyan és kiürülő helyiséggel, ahol a Hévíz Gyógyfürdő Üzemeltető és Fejlesztő Zrt. részére helyet lehetne biztosítani. A Rákóczi u. 17. I. emelet 1. ajtó szám alatti, Rózsakert társasházban található Hévíz 978/A/5. hrsz-ú ingatlan („közösségi tér, könyvtár”) ingatlan szolgálna az újonnan alapuló Zrt. székhelyeként. A fejlesztés a város érdekeit képviseli, és tekintettel arra, hogy a könyvtár átköltözik a Deák téri épületbe, ez az ingatlan használaton kívül van.

Fentiek érdekében szükséges székhelyhasználati nyilatkozat kiadása, valamint bérleti szerződés vagy használati megállapodás megkötése a nevezett ingatlan vonatkozásában Hévíz Város Önkormányzat Képviselő-testületének a vagyongazdálkodásról szóló 22/2014. (IV. 29.) önkormányzati rendelet (VagyonÖr) alapján.

A VagyonÖr. 10. § (4) bekezdése szerint a forgalomképes vagyontárgyak visszterhes hasznosítása (bérbeadás útján) – amennyiben a vagyontárgy hasznosítására irányuló szerződés időtartama az egy évet (közterület-használat esetén a három évet) nem haladja meg – a polgármester hatáskörébe tartozik. Ennek alapján határozott időre polgármesteri döntés lehetséges, de javaslom a helyiség biztosítását a VagyonÖr szerinti maximális időtartamra, így az képviselő-testületi hatáskör.

VagyonÖr. 13. § *f)* pont alapján a vagyontárgy értékesítése, hasznosítása során bérleti és haszonbérleti szerződés leghosszabb időtartama 15 év lehet, melyet a felek közös akaratnyilvánítással 5 évvel meghosszabbíthatnak;

Tisztelt Képviselő-testület!

Kérem, az előterjesztést megvitatni, és a határozati javaslatot elfogadni szíveskedjenek! A döntés egyszerű szótöbbséget igényel.

Melléklet: a 1506/2023. (XI. 17.) számú Korm. határozat

**2.**

**Határozati javaslat**

1. Hévíz Város Önkormányzat Képviselő-testülete köszöni a Kormány 1506/2023. (XI. 17.) számú Korm. határozatban foglalt döntését, a Hévíz turizmusának fejlesztéséről szóló intézkedésekről és kinyilvánítja ebben együttműködési szándékát.
2. Hévíz Város Önkormányzat Képviselő-testülete hozzájárulását adja aHévíz Gyógyfürdő Üzemeltető és Fejlesztő Zrt. részére, hogy az önkormányzat tulajdonát képező Rákóczi u. 17. I. emelet 1. ajtó alatti, Rózsakert társasházban található Hévíz 978/A/5. hrsz-ú ingatlant székhelyként használatba vegye.
3. A Képviselő-testület felhatalmazza a polgármestert egyeztetés lefolytatására a székhelyhasználat, valamint a használati díj megállapításának vonatkozásában a Hévíz Gyógyfürdő Üzemeltető és Fejlesztő Zrt.-vel, továbbá a székhelyhasználati nyilatkozat és megállapodás aláírására.
4. A Képviselő-testület felhatalmazza a polgármester, hogy a vagyongazdálkodásról szóló 22/2014. (IV. 29.) önkormányzati rendelet 13. § *f)* pont alapján az 1. pont szerinti ingatlant - a 1506/2023. (XI. 17.) számú Korm. határozat – szerinti kiemelt Hévíz fejlesztési cél érdekében a megalapítandó Hévíz Gyógyfürdő Üzemeltető és Fejlesztő Zrt. részére 15 év és + 5 évre bérbe vagy használatba adja.

**Felelős:** Papp Gábor polgármester

**Határidő:** 2023. december 31.

**5.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| dr. Keserű Klaudia | jogász/ügyintéző |  |  |
| Szintén László | közgazdasági osztályvezető/pénzügyi ellenőrzés |  |  |
| dr. Tüske Róbert | jegyző/törvényességi felügyelet |  |  |

|  |  |  |  |
| --- | --- | --- | --- |
| **Külsős partner** | | | |
| **név** | **beosztás** | **aláírás** | **megjegyzés** |
|  |  |  |  |
|  |  |  |  |