**INGATLAN CSERE S Z E R Z Ő D É S**

Amely létrejött egyfelől:

* a **VOLÁNBUSZ** **Közlekedési zártkörűen működő Részvénytársaság** (1091 Budapest, Üllői út 131., nyilvántartja: Fővárosi Törvényszék Cégbírósága, cégjegyzékszám: 01-10-042156, adószám: 10824346-2-44, statisztikai számjel: 10824346-4931-114-01, számlavezető pénzintézet: Kereskedelmi és Hitelbank Zrt., bankszámlaszám: 10200971-21508747-000000000, képviseletében: Kruchina Vince, vezérigazgató, a továbbiakban: VOLÁNBUSZ Zrt.)

másfelől:

* **HÉVÍZ VÁROS ÖNKORMÁNYZAT** (8380 Hévíz, Kossuth Lajos u. 1., nyilvántartó hatóság: Magyar Államkincstár, törzskönyvi azonosító szám: 734378, adószám:15734374-2-20, statisztikai számjel: 15734374-8411-321-20, számlavezető pénzintézet: OTP Bank Nyrt., bankszámlaszám: 11749039-15432429, képviseli: Papp Gábor polgármester, a továbbiakban: Önkormányzat vagy Hévíz Város Önkormányzat) együttesen felek között az alábbi feltételekkel:

**I. Előzmények**

A felek Hévíz település- és közösségi közlekedés fejlesztése érdekében együttműködnek, amelynek keretében a VOLÁNBUSZ Zrt. tulajdonát képező és korábban általa használt autóbusz állomás megszüntetésre került, helyén az Önkormányzat beruházásában városi közösségi tér épül. A felek konzorciumi együttműködés alapján más helyszínen új autóbusz állomást létesítettek. A megfelelő tulajdonviszonyok kialakítása céljából a felek ingatlancserét hajtanak végre, melyhez kapcsolódóan az új autóbusz állomás ingatlanban a VOLÁNBUSZ Zrt. a saját ingatlana 1/1 arányú tulajdonjogának átruházása fejében azzal értékarányos tulajdonrészt szerez. A felek jogviszonyuk tekintetében a 15765/001-SZ illetve HIV/890-4/2022. számon nyilvántartott előszerződésükben kötelezettséget vállaltak arra, hogy a feltételek teljesülése esetében egymással végleges szerződést kötnek. E kötelezettségüknek eleget téve, a tulajdonviszonyok, használati viszonyok és elszámolások rendezése, szabályozása érdekében kötik meg a felek jelen szerződést.

A 118/9. hrsz-á ingatlanon megvalósított beruházás Zala Megyei Kormányhivatal 2022. március 2-án kiadott használatbavételi engedélyét a felek jelen szerződéshez 2. számú mellékletként csatolják.

**II. Ingatlancsere**

1.

A VOLÁNBUSZ Zrt. kizárólagos tulajdonát képezi a Zala Megyei Kormányhivatal Keszthelyi Járási Hivatal Földhivatali Osztálya által Hévíz, belterület 987. helyrajzi számon az ingatlan-nyilvántartásba bejegyzett, 2442 m2 területű, kivett autóbusz pályaudvar megnevezésű belterületi ingatlan. Az ingatlant Hévíz Város Önkormányzat III/5. és III/8. alatt bejegyzett elővásárlási joga, Molnár Tiborné javára 83 m2-re, 30 év időtartamra bejegyzett használat joga, Némethné Sebestyén Ildikó javára 83 m2-re, 30 év időtartamra bejegyzett használat joga, az E.ON Dél-dunántúli Áramhálózati Zrt. javára 26 m2-re bejegyzett vezetékjog terheli. Az ingatlan ezeken túlmenően per-, igény- és tehermentes, a tulajdonjog bejegyzésekor is az lesz, ezért a VOLÁNBUSZ Zrt. szavatol.

2.

Az Önkormányzat kizárólagos tulajdonát képezi a Zala Megyei Kormányhivatal Keszthelyi Járási Hivatal Földhivatali Osztálya által Hévíz, belterület 118/9. helyrajzi számon az ingatlan-nyilvántartásba bejegyzett, 3280 m2 területű, kivett autóbusz pályaudvar (helyi járati központ) megnevezésű belterületi ingatlan. Az ingatlan tulajdoni lapján „védett természeti terület, (láp) országos jelentőségű” bejegyzés található. Az ingatlan ezen túlmenően per-, igény- és tehermentes, a tulajdonjog bejegyzésekor is az lesz, ezért az Önkormányzat szavatol.

3.

A felek a jogügylet tárgyát képező ingatlanokról igazságügyi szakértői véleményt beszerezve előzetes és az új autóbuszállomás megvalósulását követő ismételt értékbecslést készíttettek, annak megállapításait megismerték, az értékbecslő által meghatározott, az értékbecslésben rögzített műszaki állapotot tükröző, annak megfelelő értéket elfogadták. Az ingatlanok értéke:

* a 987. hrszú ingatlan (telek és felépítmény) kötelmi terhektől mentes tulajdonjogának piaci forgalmi értéke: **165.000.000,- Ft (azaz Százhatvanötmillió forint);**
* a 118/9. hrszú ingatlan forgalmi értéke **349.000.000 Ft,- (azaz Háromszáznegyvenkilencmillió forint)**.

Az ingatlanok tulajdoni lapjait, térképkivonatait és az ingatlanokról készült értékbecsléseket a felek 3/A, 3/B és 3/C számú mellékletként csatolják.

A felek kijelentik, hogy az ingatlanok kapcsán környezetszennyezésről nincs tudomásuk, szemrevételezéssel ilyet nem tapasztaltak. A környezeti állapot és a birtokbaadást megelőző esetleges környezet károsodás vonatkozásában felelősségüket az ingatlanokban, illetve bármely dologban okozott károkkal kapcsolatban kölcsönösen kizárják, a környezeti állapottal kapcsolatos szavatossági igényt egyik fél sem jogosult a másikkal szemben érvényesíteni.

4.

A VOLÁNBUSZ Zrt. a **hévízi 987. hrsz-ú** ingatlan tulajdonjogát 1/1 arányban csere jogcímén átruházza Hévíz Város Önkormányzatra, aminek következtében az ingatlan kizárólagos tulajdonosa az Önkormányzat lesz. A szerzés jogcíme: **csere**.

Az ingatlan értéke 165.000.000,- Ft (azaz: egyszázhatvanötmillió forint).

Hévíz Város Önkormányzat a **hévízi** **118/9. hrsz-ú** ingatlan tulajdonjogát 165/349 hányadban csere jogcímén átruházza a VOLÁNBUSZ Zrt-re, aminek következtében az ingatlan Hévíz Város Önkormányzata és a VOLÁNBUSZ Zrt. közös tulajdonát fogja képezni. A szerzés jogcíme: **csere**.

Az ingatlan illetőség értéke: 165.000.000,- Ft (azaz: egyszázhatvanötmillió forint).

A felek a közös tulajdonba kerülő 118/9. hrsz-ú ingatlan használatának megosztásáról állapodnak meg a jelen szerződéshez 4. számú mellékletként csatolt vázrajz szerinti I. jelű ingatlanrészt az Önkormányzat, a II. jelű a VOLÁNBUSZ Zrt. használhatja, birtokolhatja. A felek rögzítik, hogy a használat megosztás csak a III/10. pont szerinti jogviszonyuk megszűnése esetén lép hatályba.

5.

A VOLÁNBUSZ Zrt. nyilatkozik, hogy a hévízi 987. hrsz-ú ingatlan csere jogcímén történő tulajdonjog átruházása következtében általános forgalmi adót nem számít fel, ilyen kötelezettség a 2007. évi CXXVII. tv. (továbbiakban: Áfa. tv.) 86. § (1) bek. j) és 88. § (1) bek. a) pontja alapján nem terheli.

Az Önkormányzat nyilatkozik, hogy a hévízi 118/9. hrszú ingatlan csere jogcímén történő tulajdonjog átruházását illetően általános forgalmi adót nem számít fel, ilyen kötelezettség a hatályos Áfa. tv. 86. § jb) és a 88. § (1) bek. a) pontja alapján nem terheli.

A felek az ügylet tárgyát képező ingatlan és ingatlan illetőség vételáráról pénzügyi teljesítést nem igénylő, a számviteli és adójogszabályoknak megfelelő számlát állítanak ki.

Az egyenértékes cserére tekintettel a kibocsátott számlákat beszámítással egyenlítik ki.

6.

A felek az Inytv. 47/A. § (1) bek. b) pontjának megfelelően kérik, hogy a földhivatal az eljárást mindkét ingatlan vonatkozásában a bejegyzési engedély benyújtásáig, de legfeljebb a szerződés földhivatalhoz történő benyújtását követő 6 hónapig tartsa függőben.

**III. Az új autóbusz pályaudvar önkormányzati beruházásban megvalósuló létesítményének átadása**

7.

A konzorciumi együttműködés keretében a felek vállalták, hogy a hévízi 118/9. hrszú ingatlanon új autóbusz pályaudvart létesítenek, a TOP-3.1.1-15-ZA1-2016-00007. azonosító számú, Hévíz Városának fenntartható közlekedésfejlesztése elnevezésű projekt megvalósításával. Az Önkormányzat beruházásában, konzorciumi tagként létrehozott, jelen ügylet tárgyát képező műszaki tartalom beruházási költsége 341.458.383,- Ft + ÁFA összeg. A felek a konzorcium tagjaiként az ezzel a költséggel megvalósult beruházás műszaki tartalmával tisztában vannak, annak megvalósulását – az Felek között megkötött előszerződés 4. számú mellékletében rögzített tartalommal – elismerik.

8.

Az Önkormányzat a 7. pontban meghatározott, megvalósult teljes beruházási műszaki tartalmat – azaz a saját tulajdonában maradó ingatlanrészt is – az irányító hatóság hozzájárulásával üzemeltetés céljából ingyenesen átadja a VOLÁNBUSZ Zrt-nek. A VOLÁNBUSZ Zrt. a megvalósult beruházást, az önkormányzati ingatlanrészt ebből a célból átveszi.

A VOLÁNBUSZ Zrt. a jogszabályi fogalmaknak, feltételeknek megfelelő, átlátható, kizárólagos állami tulajdonban lévő, jogszabályban – az Nvtv. 12. § (1) bek. g) pontjában – előírt állami feladatot (közfeladatot) ellátó, személyszállítási, közforgalmú közszolgáltatást nyújtó közlekedési szolgáltató (közszolgáltató). Ezért e gazdasági társaság részére, 15 év határozott időtartamra, versenyeztetés nélkül ingyenes hasznosításba adható az Önkormányzat résztulajdoni illetősége. Az önkormányzati vagyonelem e módon történő hasznosítása az Nvtv. 7. § (1) bek-ben írt állami közfeladat, lakossági közszolgáltatás ellátáshoz szükséges infrastruktúra biztosítására irányul. A hasznosítás megfelel a 22/2014. (IV.29.) sz. önkormányzati rendelet szabályainak is.

9.

A VOLÁNBUSZ Zrt. kötelezettséget vállal a 118/9. hrsz-ú ingatlan és az azon lévő, felépítmények állagának megóvására, a karbantartási kötelezettségek teljesítésére, a szükségessé váló felújítások elvégzésére. Kötelezi magát arra, hogy az autóbusz pályaudvart ingyenes használati jogának fennállta alatt üzemelteti. Kötelezettségeit saját költségén teljesíti, az önkormányzattól ehhez anyagi hozzájárulást nem igényelhet.

A VOLÁNBUSZ Zrt. köteles ezen ingatlan tekintetében a projekt fenntartási előírásainak teljesítésére. Az ezzel kapcsolatos pályázati előírásokat a VOLÁNBUSZ Zrt. ismeri.

10.

Figyelemmel

1. a VOLÁNBUSZ fenti 9. pontban írt kötelezettségvállalására,
2. arra a tényre, hogy a jelen megállapodás elsődleges indoka, hogy a Hévíz Város Önkormányzat által elnyert „*GINOP-7.1.9-17-2017-00003, Hévíz Gyógyhely fejlesztése”* támogatás igénybevételét Hévíz Város Önkormányzata számára biztosítsa;
3. valamint a VOLÁNBUSZ Zrt. üzemelő pályaudvarának költözésével felmerülő költségekre

a felek megállapodnak, hogy – a 118/9. hrsz-ú ingatlan teljes körű, a VOLÁNBUSZ Zrt. birtokába adásának jegyzőkönyvvel igazolt napjától számított 15 (tizenöt) éves időtartamig – a 118/9. hrsz-ú ingatlan egészének használatára a VOLÁNBUSZ Zrt. ingyenesen jogosult, és amely időtartam alatt a 118/9. hrsz-ú ingatlan használatára való tekintettel Hévíz Város Önkormányzata vállalja, hogy sem maga, sem tulajdoni hányadának átruházása vagy bármely jogcímen harmadik személy tulajdonába kerülése esetén e harmadik személy sem érvényesít igényt a VOLÁNBUSZ Zrt.-vel szemben.

Felek megállapodnak, hogy a VOLÁNBUSZ Zrt. részére ingyenesen biztosított 15 (tizenöt) éves használati jogot nem minősítik a hatályos Áfa tv. 14. § (1) bekezdése szerinti adóköteles szolgáltatásnyújtásnak, tekintettel arra, hogy azt nem tekintik a vállalkozási tevékenységüktől idegen célok elérésére irányuló ügyletnek.

A 118/9 hrsz-ú ingatlan VOLÁNBUSZ Zrt. részére történő teljes körű birtokbaadásáról felvett, mindkét fél által aláírt jegyzőkönyvet a felek utólag 5. számú mellékletként csatolják a jelen megállapodáshoz.

**IV. Birtokbaadás**

11.

A felek rögzítik, hogy a 118/9. hrsz-ú ingatlan VOLÁNBUSZ Zrt. részére történő, teljes körű birtokbaadására a 2022. április 28-án sor került, a birtokbaadási jegyzőkönyvet 5. számú mellékletként csatolták.

12.

a)

A felek nyilatkoznak, hogy a 987. hrsz-ú ingatlan Önkormányzat részére történő birtokba adására 2021. június 1-én sor került, a jegyzőkönyvet az előszerződés 6. sz. mellékleteként csatolják.

b.)

Az önkormányzat köteles a 987. hrsz-ú ingatlanon végzett kivitelezés műszaki tartalmáról és beruházási értékéről a VOLÁNBUSZ Zrt. részére a kivitelezés befejezését (műszaki átadás-átvételét) követő 15 (tizenöt) munkanapon belül elszámolást adni.

A 118/9. hrsz-ú ingatlanon megvalósult létesítmény megvalósulási tervdokumentációja, műszaki átadás-átvételi jegyzőkönyve előzetesen átadásra került a VOLÁNBUSZ Zrt. részére.

**V.**

**A csereügyletet hatályba léptető és bejegyzési feltételek**

13.

A jelen szerződés 4. pontja szerinti tulajdonjog bejegyzés feltétele mindkét ingatlan vonatkozásában, hogy az illetékes kormányhivatal a Magyarország helyi önkormányzatairól szóló 2011. évi CLXXXIX. tv. 108/A.§ (1) bek. c) és (2) bek-e alapján a jogügyletet engedélyezze. A felek rögzítik, hogy a végleges csereügylet a közösségi közlekedés biztosításának célját, mint kötelező önkormányzati feladatot, valamint mindkét fél gazdasági érdekeit megfelelően, a közérdek figyelembevételével szolgálja. Az engedély a szerződés 7. számú melléklete.

14.

A 118/9. hrszú ingatlan tekintetében az 1996. évi LIII. tv. 68. § (6) bek-e és a 2011. évi CXCVI. tv. 14. §. (2) bek-e alapján a magyar államot elővásárlási jog illeti meg, ezért a bejegyzés feltétele, hogy a Balaton-felvidéki Nemzeti Park Igazgatóság és az MNV Zrt. e jogáról lemondjon, illetőleg az előírt határidőn belül ne gyakorolja azt. Az e tárgyban keletkezett okiratok a szerződés 8. számú mellékletét képezik.

15.

A 118/9. hrszú ingatlanon az önkormányzat az NYDOP-3.2.1/B-12-2013-0007 számú támogatási szerződés alapján beruházást valósított meg, melyre nézve fenntartási kötelezettsége van, ezért a végleges szerződés alapján a bejegyzés feltétele, hogy az irányító hatóság a jogügylethez hozzájáruljon.

Az ugyanezen ingatlanon konzorciumi szerződés alapján megvalósuló TOP-3.1.1.-15-ZA1-2016-00007.számú projekt tekintetében is szükséges az irányító hatóság jogügylethez való hozzájárulása.

A hozzájárulások a szerződés 9. számú mellékletei.

A VOLÁNBUSZ Zrt. a projektekkel kapcsolatos dokumentációt a szükséges mértékig előzetesen megismerte és átvette.

16.

A felek mindkét ingatlan tekintetében, a szerződés aláírásával egyidőben bejegyzési engedélyt írnak alá 6-6 példányban, azokat az okiratot szerkesztő és ellenjegyző ügyvédnél okirati letétbe helyezik, azzal, hogy az ügyvéd a 13., 14., 15., pontokban írt bejegyzési feltételek felé, hiteles okirattal igazolt teljesülése után a bejegyzési engedélyeket a letétből a feleknek kiadja és egyúttal a földhivatalhoz a tulajdonjog átvezetése végett benyújtsa.

**VI.**

**Egyéb feltételek**

17.

Az ügyvéd a letéti megbízást ennek megfelelően elfogadja. Helyettes letéteményes: dr. Soós Csongor ügyvéd (8380, Hévíz, Helikon u. 6.).

A felek megállapítják, hogy az előszerződés 17. pontjának megfelelően az Önkormányzat a 118/9. hrsz-ú ingatlanon megvalósult autóbusz pályaudvar felépítményeinek az ingatlan-nyilvántartásban történő feltüntetése iránti intézkedési kötelezettségének eleget tett, a vonatkozó vázrajzot további felhasználás céljából a VOLÁNBUSZ Zrt. részére átadta.

18.

A felek megállapítják, hogy a 4. pont szerinti csere következtében a hévízi 987. hrsz-ú ingatlanra bejegyzett, Hévíz Város Önkormányzatát illető elővásárlási jog – mindkét bejegyzés tekintetében – az önkormányzat tulajdonszerzése folytán megszűnik, ezért a tulajdonjog bejegyzésével egyidejűleg kérik majd annak törlését.

19.

A 118/9. hrsz-ú ingatlanon megvalósuló önkormányzati beruházás azon műszaki tartalma vonatkozásában, ami jelen szerződés tárgyát képezi, a birtokba vételt követően a VOLÁNBUSZ Zrt-t is megilleti a beruházás kivitelezőit terhelő jótállási és szavatossági jog. E jogait a birtokba adás időbeli hatályával az önkormányzat átruházta a VOLÁNBUSZ Zrt-re. A birtokba adással egyidejűleg a rendelkezésére bocsátotta azokat a szerződéseket, melyek alapján a VOLÁNBUSZ Zrt. ezeket a jogait gyakorolni tudja. Az önkormányzat a jótállási és szavatossági kötelezetteket ennek tényéről értesítette, az értesítések a szerződés 10. sz. mellékletét képezik. A VOLÁNBUSZ Zrt. a kivitelezési szerződésekben előirányzott garanciális felülvizsgálatokat végrehajtja. A felek rögzítik, hogy az Önkormányzat az üzemeltetéséhez szükséges információkat a VOLÁNBUSZ Zrt-nek átadta.

20.

A 118/9. hrsz-ú ingatlanon lévő épületek, építmények tekintetében a VOLÁNBUSZ Zrt. a teljes körű birtokbavételtől megfelelő vagyon- és felelősségbiztosítást tart fenn. Erről az önkormányzatot a birtokba adáskor a vonatkozó biztosítási kötvény átadásával tájékoztatta.

21.

A szerződés szerinti ügylet kapcsán a VOLÁNBUSZ Zrt-t visszterhes vagyonszerzés utáni illeték terheli. Az önkormányzat az Itv. 5.§ (1) bek-e b) pontja alapján alanyi illetékmentességet élvez.

22.

A felek képviselői nyilatkoznak, hogy a jelen szerződés megkötéséhez szükséges felhatalmazásokkal rendelkeznek. Hévíz Város Önkormányzat polgármesterét a szerződés aláírására a …….. sz. önkormányzati határozat, míg a VOLÁNBUSZ Zrt. vezérigazgatóját az 55/2021. (V.26.) sz. igazgatósági határozat jogosította fel. A felhatalmazások a szerződés 11/A és B. számú mellékletei.

23.

a)

A felek meghatalmazzák és megbízzák a Farkas és Társai Ügyvédi Irodát (8380 Hévíz, Helikon u. 6., eljár: dr. Farkas Sándor ügyvéd) azzal, hogy ezt a szerződést szerkessze meg, a polgármester aláírását ellenjegyezze, az ingatlan-nyilvántartási eljárásban képviseletüket teljes jogkörrel ellássa. A VOLÁNBUSZ Zrt. törvényes képviselőjének aláírását a Dr. Zsadon Péter Ügyvédi Iroda (1147 Budapest, Czobor u. 8.; eljár: Dr. Zsadon Péter ügyvéd) ellenjegyzi. A Farkas és Társai Ügyvédi Iroda közreműködésének költségeit az önkormányzat, a Dr. Zsadon Péter Ügyvédi Iroda közreműködésének költségeit a VOLÁNBUSZ Zrt. viseli.

24.

A felek megállapodnak, hogy az ingatlan-nyilvántartási eljárások költségét az önkormányzat viseli.

A felek rögzítik, hogy a jelen szerződés szerinti vagyonmozgást könyveikben átvezetik.

**VII.**

**Záró rendelkezések**

25.

A felek tudomásul bírnak arról, hogy az egyes adótörvények és azzal összefüggő egyéb törvények módosításáról szóló 2011. évi CLVI. törvény, a költségvetési pénzeszközök felhasználásának ellenőrzéséről szóló 2190/2002. (VI.21.) Korm. határozat, az 1096/2003. (IX. 11.) Korm. határozat alapján az Állami Számvevőszék, illetve a Kormányzati Ellenőrzési Hivatal is jogosult ellenőrizni a rendelkezésre bocsátott költségvetési pénzeszközök szerződésszerű felhasználását.

26.

A felek tudomással bírnak arról, hogy az államháztartásról szóló 2011. évi CXCV. törvény értelmében az államháztartás pénzeszközei felhasználásával, az államháztartáshoz tartozó vagyonnal történő gazdálkodással összefüggő szerződések megnevezését (típusát), tárgyát, a szerződést kötő felek nevét, a szerződés értékét, határozott időre kötött szerződés esetében annak időtartamát, valamint az említett adatok változásait közzé kell tenni a szerződés létrejöttét, valamint a változás bekövetkeztését követő 60 napon belül. A közzétételről az önkormányzat gondoskodik. A közzététel nem minősül üzleti titok megsértésének.

27.

A jelen megállapodásban nem szabályozott kérdésekben a Ptk. és egyéb vonatkozó magyar jogszabályok előírásai irányadók.

28.

A jelen megállapodás bármely módosítása csak írásban, mindkét fél képviseletre jogosultjának (cégszerű) aláírásával érvényes.

29.

A felek a jelen szerződés végrehajtásának megfelelő biztosítása érdekében kapcsolattartókat jelölnek ki. A kapcsolattartó személyek kijelölése a szerződés aláírásával egyidejűleg, írásban történik, nevük, beosztásuk, telefon és e-mail elérhetőség megjelöléssel.

A kapcsolattartásra kijelölt személyek a teljesített szolgáltatással, végrehajtással kapcsolatban jognyilatkozat megtételére jogosultak, ez a jogosítvány azonban nem terjed ki a jelen szerződés módosításával, megszüntetésével kapcsolatos jognyilatkozatok megtételére, amelyre kizárólag a felek cégjegyzési képviseleti joggal felruházott képviselői jogosultak.

A kapcsolattartók adatait a felek a szerződés 12. sz. mellékleteként csatolják. A kapcsolattartók adatainak változása a szerződés módosítását nem igényli, arról a felek írásban kötelesek haladéktalanul értesíteni egymást.

30.

A felek a szerződés aláírásával nyilatkoznak, hogy az érintettekkel megismertették a másik félnek a szerződésekben rögzített kapcsolattartók adatainak kezelésével kapcsolatos adatvédelmi tájékoztatóját, így a GDPR 14. cikk szerinti tájékoztatást a másik fél kapcsolattartója, mint érintett részére megadták.

A VOLÁNBUSZ Zrt. az ehhez az adatkezeléshez kapcsolódó adatkezelési tájékoztatóját a honlapján nyilvánosságra hozta, amely folyamatosan, korlátozás nélkül bárki számára elérhető az alábbi címen: <https://www.volanbusz.hu/hu/volanbusz/adatvedelmi-tajekoztato>.

Az önkormányzat adatvédelmi tájékoztatója honlapján elérhető.

31.

A felek megállapodnak abban, hogy a szerződés teljesítése során vagy azzal összefüggésben tudomásukra jutott üzleti és gazdasági titkot, bizalmas információt – beleértve a védett ismeretet is – megőrzik és bizalmasan kezelik, nem használják fel, nem teszik közzé, nem szolgáltatják ki, nem teszik hozzáférhetővé, felhasználhatóvá, továbbá ezeket kizárólag a szerződés teljesítésével kapcsolatban felmerülő feladatok megoldása érdekében használják fel.

Feleket a titoktartási kötelezettség – eltérő írásos megállapodásuk hiányában – a fennálló jogviszony megszűnése után a Ptk. szerinti 5 éves elévülési időtartam alatt változatlanul, korlátozás nélkül terheli.

A VOLÁNBUSZ Zrt. tájékoztatja önkormányzatot, hogy a nemzeti vagyonról szóló törvényben meghatározott közfeladatot lát el, ezért az ide vágó jogszabályok alapján, az általa kötött szerződések vonatkozásában közzétételi, valamint tájékoztatási kötelezettsége áll fenn, amelyet a jogszabályokban foglaltak szerint kötelesek teljesíteni (2011. évi CXCVI. tv.; 2012. évi XLI. tv.; 2011. évi CXII. tv.; 2009. évi CXXII. tv., 2015. évi CXLIII. tv. stb.). Önkormányzat a szerződés aláírásával nyilatkozik, hogy az erre vonatkozó jogszabályokat ismeri, a tájékoztatást megértette és tudomásul veszi.

32.

A felek rögzítik, hogy kölcsönösen betartják a hatályos magyar és európai uniós adatvédelmi szabályokat, ideértve különösen, de nem kizárólagosan az információs önrendelkezési jogról és az információszabadságról szóló 2011. évi CXII. törvény („Infotv.”), valamint a természetes személyeknek a személyes adatok kezelése tekintetében történő védelméről és az ilyen adatok szabad áramlásáról, valamint a 95/46/EK rendelet hatályon kívül helyezéséről szóló Európai Parlament és a Tanács (EU) 2016/679. számú rendelet („GDPR”) rendelkezéseit.

33.

A felek megállapodnak abban, hogy jelen megállapodásból eredő vitás kérdéseket elsősorban tárgyalásos úton rendezik. A tárgyalások eredménytelensége esetén jogvitájukra a Polgári Perrendtartásról szóló törvény általános illetékességi szabályai szerinti bíróság illetékes.

34.

A jelen megállapodás 6 (hat) példányban készült (melyből 3 pld. a VOLÁNBUSZ Zrt.-t, 3 pld. az önkormányzatot illeti), melyet felek elolvastak, közösen értelmeztek, és mint ügyleti akaratukkal mindenben megegyezőt, jóváhagyólag írták alá.

Mellékletek:

1. számú: Konzorciumi szerződés (módosításokkal egységes szerkezetben)
2. számú: 118/9 hrsz-ő ingatlanon megvalósult beruházás használatbavételi engedélye
3. számú: Tulajdoni lapok (A), térképmásolatok (B) és értékbecslések (C)
4. számú: Használati megosztás
5. számú: 118/9. hrszú ingatlan teljes körű birtokbaadásáról felvett jegyzőkönyv
6. számú: 987 hrszú ingatlan birtokbaadásáról felvett jegyzőkönyv
7. számú: Zala Vármegyei Kormányhivatal engedélye a Mötv. 108/A.§ (1) bek. c) és (2) bek-e alapján
8. számú: Balaton-felvidéki Nemzeti Park Igazgatóság (A) és az MNV Zrt. (B) elővásárlási jogról lemondó nyilatkozata
9. számú: NYDOP-3.2.1/B-12-2013-0007 számú valamint a TOP-3.1.1.-15-ZA1-2016-00007.számú támogatási szerződések tekintetében illetékes irányadó hatóság hozzájáruló nyilatkozata
10. számú: 118/9. hrsz-ú ingatlanon megvalósult önkormányzati beruházással kapcsolatban jótállási és szavatossági kötelezettek értesítése jogosult személyében beállt változásról
11. számú: Feleket az ügyletkötésre feljogosító önkormányzati (A) ill. igazgatósági (B) határozatok
12. számú: kapcsolattartók

|  |  |
| --- | --- |
| Hévíz, 202.. ……………..  ……………………………………………  Papp Gábor  polgármester  Hévíz Város Önkormányzat  tulajdonos | Budapest, 202…………………  ……………………………………………  Kruchina Vince, vezérigazgató  VOLÁNBUSZ Zrt.  tulajdonos |
| Az okiratot Papp Gábor polgármester, Hévíz Város Önkormányzat törvényes képviselője tekintetében ellenjegyzem azzal, hogy az ellenjegyzés a VOLÁNBUSZ Zrt. vonatkozásában az Üttv.44. (1) bek. c-d) pontjaiban foglaltak tanúsítására nem terjed ki.  Hévíz, 202…………………………….  dr. Farkas Sándor ügyvéd | Az okiratot Kruchina Vince, a VOLÁNBUSZ Zrt. törvényes képviselője tekintetében ellenjegyzem, azzal, hogy az önkormányzat vonatkozásában az Üttv.44. § (1) bek. c-d) pontjaiban foglaltak tanúsítására nem terjed ki.  Budapest, 202. …………………..  dr. Zsadon Péter ügyvéd |