Iktatószám: HIV/ /2023.

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2023. november 30-i ülésére**

**Tárgy:** A Teréz Anya Szociális Integrált Intézmény dolgozói létszám változás – státusz bővítés házi segítségnyújtás szakfeladaton

**Az előterjesztő:** Papp Gábor polgármester

**Készítette:**  Varga András intézményvezető

**Megtárgyalta:** Pénzügyi, Turisztikai és Városfejlesztési Bizottság

Emberi Erőforrások Bizottság

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

A házi segítségnyújtás esetében a szociális gondozók létszámát az alábbi rendelet határozza meg:

*„1/2000. (I. 7.) SzCsM rendelet a személyes gondoskodást nyújtó szociális intézmények szakmai feladatairól és működésük feltételeiről*

*Általános személyi feltételek*

*6. § (4a) \* A 2. számú melléklet alkalmazása körében*

*d) házi segítségnyújtás keretében nyújtott személyi gondozás esetén*

*da) a szociális gondozók havi számát az 5. számú melléklet A) pontja szerinti tevékenységnaplókban ellátottanként, havonta rögzített időtartamok összesítése alapján kell meghatározni,*

*db) a tevékenység megkezdésének első hónapjában a megállapodásokban rögzített időtartamok összesítése az irányadó,*

*dc) egy gondozó közvetlen gondozásra fordított havi órakerete éves átlagban 147 óra, úgy, hogy az ellátotti szám számítása során 21 óra = 1 fő ellátott;”*

Az intézményvezető tájékoztatása alapján az Intézménynél jelenleg 5 fő gondozó és egy fő vezető gondozó látja el a feladatot. A vezető gondozó más területek (jelzőrendszeres házi segítségnyújtás, idősek nappali ellátása) mellett a gondozók helyettesítésében is részt vesz. Az elmúlt hónapokban (és jelenleg is) az ellátotti létszámban oly mértékű növekedés volt tapasztalható, hogy indokolttá vált a gondozói létszám jogszabály szerinti növelése plusz egy fővel. Az elmúlt három hónap során az intézményvezető megbízási jogviszonyban alkalmazott helyettesítőt, ez a lehetőség azonban megszűnt.

Jelenlegi keretek között az ellátottak kevesebb óraszámban, vagy nem minden nap jutnak segítséghez, így rontva a minőségi szolgáltatást és a mindennapi életvitelüket. Eddig helyettesítéssel, illetve megbízási jogviszonyban tudtuk pótolni a szükséges órákat távollét (szabadság, táppénz) esetében, azonban ez már nem jelent megoldást. Jelenleg a szabadságok kiadása sem lehetséges, egy esetleges betegség esetén pedig az ellátás nem nyújtható. Az intézményvezető kéri, hogy a TASZII házi segítségnyújtás feladaton egy fő létszámbővítés 2023. december 1. naptól lehetővé váljon.

A létszámbővítés a 2023. évre kb. 430 eFt többletkiadást jelent, mely a TASZII költségvetésében rendelkezésre áll.

**Tisztelt Képviselő-testület!**

Kérem az előterjesztés megvitatását, a határozati javaslatok elfogadását. A döntésekhez egyszerű többség szükséges.

**2.**

1. **Határozati javaslat**

**Normatív határozat címe:** Teréz Anya Szociális Integrált Intézmény szakmai létszám emelése

1. Hévíz Város Önkormányzat Képviselő-testülete engedélyezi, hogy 2023. december 1. napjával a Teréz Anya Szociális Integrált Intézmény létszámkerete 1 fő házi segítségnyújtásban dolgozó munkatárs létszámával megemelésre kerüljön.
2. A Képviselő-testület a létszámbővítés személyi juttatásának és munkaadót terhelő járulékok és szociális hozzájárulási adó terheinek fedezetét 2023. évre 430.000 Ft összegben a Teréz Anya Szociális Integrált Intézmény költségvetésében biztosítja.
3. A Képviselő-testület felkéri a jegyzőt, hogy Hévíz Város Önkormányzat 2024. évi költségvetésébe a létszámemelés fedezetét tervezze be.

**Felelős:** Papp Gábor polgármester

Varga András intézményvezető

**Határidő:** 2024. február 29.

1. **Határozati javaslat**

**Normatív határozat címe:** Teréz Anya Szociális Integrált Intézmény szakmai létszám emelése

Hévíz Város Önkormányzat Képviselő-testülete a Teréz Anya Szociális Integrált Intézmény Szervezeti és Működési Szabályzatának Szervezeti ábra elnevezésű 1. sz. mellékletének, valamint a Létszámkeret elnevezésű 3. sz. mellékletének módosítását az előterjesztés alapján elfogadja. Módosítások hatályba lépésének időpontja 2023. december 1.

**Felelős:** Papp Gábor polgármester

Varga András intézményvezető

**Határidő:** 2023. november 30.

**3.**

**Mellékletek**

1. **melléklet:** Teréz Anya Szociális Integrált Intézmény Szervezeti és Működési Szabályzatának Szervezeti ábra elnevezésű 1. sz. melléklete
2. **melléklet:** Teréz Anya Szociális Integrált Intézmény Szervezeti és Működési Szabályzatának Létszámkeret elnevezésű 3. sz. melléklete

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **Bertalanné Dr. Gallé Vera** | **hatósági osztályvezető** |  |  |
| **Szintén László** | **Közgazdasági osztályvezető/pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |

|  |  |  |  |
| --- | --- | --- | --- |
| **Külsős partner** | | | |
| **Név** | **beosztás** | **aláírás** | **megjegyzés** |
| **TASZII**  **Varga András** | **intézményvezető** |  |  |